આમ જુઓ તો રણવિસ્તારમાં વરસાદ(વરસે તો અને ત્યારે)થી બચવા માટે રેઇનકોટ ખરીદી લેવા જેવી જ ચેષ્ટા હતી, કારણ કે નરેશ પટેલ અને તેમના અંગત વર્તુળના બે-ત્રણ ડઝન મિત્રો-સમાજના અગ્રણીઓ સિવાય ખોડલધામથી લગભગ આખો સમાજ અનભિજ્ઞ હતો, પણ નરબંકા તો વાતાવરણ સૂંઘી યુદ્ધભૂમિ પર પહોંચી જાય, હાકલ પડવાની રાહ ન જુએ… ખોડલધામ બનાવવાનું મનોમન ઠાની લેનારા નરેશ પટેલે 21 જાન્યુઆરી, 2017માં પ્રાણપ્રતિષ્ઠા મહોત્સવ સંપન્ન કરીને ખોડલધામ રાષ્ટ્રને અર્પણ કર્યું ત્યાં સુધીમાં બે વખત એ ગિનેસવર્લ્ડ રેકૉર્ડ્સમાં અને ઇન્ડિયા બુક ઑફ વલ્ડ રેકૉર્ડ્સમાં સ્થાન મેળવી ચૂક્યું હતું, પણ…